શ્રી વલ્લભાચાર્યજીના શિક્ષક રહેલા વારાણસીના માધવેન્દ્ર યતિએ નાની ઝૂંપડી બનાવીને આ પ્રતિમાનું સ્થાપન કર્યું અને સાદી રીતે પૂજાની શરૂઆત કરી. ઇ.સ. ૧૪૯૩માં શ્રી વલ્લભાચાર્યજી તેમના બે શિષ્યો-કૃષ્ણદાસ મેઘન અને દામોદરદાસ હરસાની સાથે ગોવર્ધન પર્વત પર આવી પહોંચ્યા. તેમની આ મુલાકાત અકસ્માત ન હતી, પરંતુ મારવાડમાં આવેલા ઝારખંડમાં તેમને મળેલી દૈવી સૂચનાના ભાગરૂપે હતી. એમ કહેવાય છે કે તેમને દૈવી અવાજ સંભળાયો હતો, જેમાં ગોવર્ધન પર્વત પર જવાની તેમને સૂચના આપવામાં આવી હતી. તેઓ અચાનક ઊંડી નિદ્રામાંથી જાગી ગયા અને શ્રીનાથજીને તેમની સન્મુખ જોયા. ભગવાને તેમને પ્રભુભક્તિની ખોજમાં નીકળેલા સાચા ભક્તોને નામસ્મરણ કરવાની સૂચના આપી. શ્રી વલ્લભાચાર્યે પવિત્રાં ધરાવી તેમનું સ્વાગત કર્યું. ભગવાનને તેમણે ઉપર્ણ અને મિસરી ધર્યાં, જે તેમણે બીજા દિવસે પૂજા માટે અલગ રાખ્યાં હતાં. શ્રીનાથજી ત્યાર બાદ અદૃશ્ય થઇ ગયા.•